Ólafur Stephensen , framkvæmdastjóri Félags atvinnurekenda . Tíu af tólf stærstu sveitarfélögum landsins hafa nú birt frumvörp til fjárhagsáætlunar fyrir árið 2020 og af þeim ætla fimm sveitarfélög að lækka fasteignaskatta á næsta ári . Þetta kemur fram í úttekt Félags atvinnurekenda ( FA ) sem birt er á vef félagsins . „ Mesta lækkunin er á Akranesi , en þar er fasteignaskattur á atvinnuhúsnæði lækkaður um 11,4% , úr 1,5804% í 1,4% af fasteignamati . Það felur í sér raunlækkun skatttekna Akraneskaupstaðar af atvinnuhúsnæði , en bærinn er nú að hefja kynningu á nýju atvinnuhverfi og hyggst laða til sín fleiri fyrirtæki . Lítilsháttar lækkun er í Kópavogi , úr 1,5% í 1,49% . Við fögnum því að sjálfsögðu að þessi barátta ber árangur og erum sérstaklega ánægð með viðbrögð sveitarfélaga á borð við Akranes og Vestmannaeyjar , þar sem hækkunum fasteignamats er mætt með myndarlegri lækkun álagningarprósentu , “ segir Ólafur Stephensen , framkvæmdastjóri FA , í frétt um úttektina á vef félagsins . „ Samkeppnisstaða borgarinnar gagnvart ýmsum nágrannasveitarfélögum , sem vilja laða til sín fyrirtæki með hagstæðu skattaumhverfi , til dæmis Hafnarfirði , Kópavogi , Mosfellsbæ og Akranesi , fer hratt versnandi . “